G8 riigid müüvad relvi inimõiguste rikkujatele
Inimõiguslaste organisatsioone ühendav Control Arms Campaign väidab, et G8 riigid müüvad relvi inimõigusi rikkuvatele re?iimidele.
Teadaanne langeb kokku G8 välisministrite sellenädalase kohtumisega Londonis, kus arutatakse Inglismaa ettepanekut rahvusvahelise relvakaubandusleppe sõlmimiseks.
Raporti andmeil ekspordib G8 relvi muude riikide seas ka Sudaani, Kango Vabariiki, Kolumbiasse ja Filipiinidele.
Vastutustundetu relvaeksport õõnestab liikmesriikide kohustusi vaesuse vähendamiseks ja inimõiguste ning stabiilsuse eest seismisel, lisatakse raportis.
Raporti teatel on Suurbritannia võimaldanud relvaeksporti maadesse, kus on probleeme inimõigustega, sealhulgas Saudi Araabiasse, Kolumbiasse ja Iisraeli. Kanada on eksportinud kergrelvastusega sõidukeid ja helikoptereid Saudi Araabiale ning käsirelvi ja õhurelvi Filipiinidele.
Control Arms Campaigni kuuluvad Amnesty International ja Oxfam kavatsevad sõita täna läbi Londoni tankil ning jagada sellelt raporti koopiad G8 riikide saatkondadele.
Autor: Gert D. Hankewitz